3.3.3. L’acció transformadora

Concepció analítica de les relacions entre ciència, tecnologia i societat.

Es conceben els tres àmbits com a independents. Cadascun d’ells operaria de manera autònoma seguint els seus propis objectius i s’influeixen en un únic sentit.

La ciència s’ocupa d’aprofundir en el coneixement de la natura i de la societat motivada només pel desig de saber.

La tecnologia aprofita els avenços en el coneixement de la ciència per desenvolupar tot tipus d’eines i d’aparells per millorar els processos productius i la vida de les persones.

La societat, recpetora passiva, treu profit d’aquestes innovacions tecnològiques.

Aquesta relació entre CIÈNCIA  TECNOLOGIA i SOCIETAT està molt difosa, però la podem sotmetre a crítica.

Per exemple: Ciència, tecnologia i societat interactuen entre si. Els científics i  tecnòlegs tenen els seus propis valors. Les investigacions estan, a més, finançades. El finançament públic depèn de la política de recerca, desenvolupament i innovació del partit que governa.

De vegades, el sistema pot ser pervers.
Per exemple: Es pot defensar que la societat s’ha d’adptar a la tecnologia. Poden haver canvis injustos en l’ordre i l’estructura social mentre que el que caldria seria que la tecnologia estigués al servei de la societat i no a l’inrevés.


